# Nintendo Switch 2

La Nintendo Switch 2 és una futura videoconsola creada per Nintendo. Serà la successora de la Nintendo Switch i està previst que surti el 2025.

## Història

Durant una sessió de preguntes i respostes amb accionistes el juny de 2023, el president de Nintendo, Shuntaro Furukawa, va afirmar que Nintendo buscava facilitar una transició fluida entre la Nintendo Switch i la seva successora, mantenint el sistema de Comptes Nintendo. El juliol de 2023, un mitjà britànic assegura que Nintendo hauria enviat equips de desenvolupament de programari per a la seva futura consola a desenvolupadors socis, i també que farien el possible per evitar l'escassetat que van patir a les botigues consoles competidores com la PlayStation 5 durant la seva estrena. Nintendo va presentar la consola en privat a la fira Gamescom d'agost, junt amb unes demos ensenyant-ne les capacitats gràfiques, inclosa una versió de The Legend of Zelda: Breath of the Wild executant-se a una resolució i FPS més elevades.
El 7 de maig de 2024, Furukawa va reconèixer oficialment el desenvolupament de la successora de la Nintendo Switch, assegurant que se n'anunciarien més detalls durant aquell any fiscal. El 6 de novembre de 2024, es va anunciar que la Switch 2 seria retrocompatible amb els jocs de la Switch original i amb el sistema en línia Nintendo Switch Online.
El 16 de gener de 2025, després de mesos de filtracions i de rumors, la Switch 2 va ser presentada oficialment a través d'un vídeo publicat als comptes de YouTube de Nintendo de cada país. Sortiria el 2025, i es tractaria una consola molt semblant a la Switch pel que fa a concepte i disseny: una consola híbrida que pot ser sobretaula o portàtil, però seria més gran, amb una nova aparença modernitzada i amb uns Joy-Cons magnètics i amb una aparent capacitat d'utilitzar-se com a ratolins. També faria servir cartutxos, inclosos els de Switch, tot i que s'assegura en el vídeo que no tot el programari de la consola original podria fer completament compatible amb la nova. En el tràiler també s'hi veuen imatges d'una nova entrega de la sèrie Mario Kart per a la consola, i s'hi anuncia una presentació Nintendo Direct sobre la Switch 2 per al 2 d'abril de 2025. És la primera consola de Nintendo que fa servir un "2" en el seu nom.

## Referències

* ↑ Welsh, Oli. «Nintendo promises ‘smooth transition’ to next console with Nintendo Accounts» (en anglès americà), 27-06-2023. [Consulta: 16 gener 2025].
* ↑ «Sources: Nintendo targets 2024 with next-gen console» (en anglès americà), 31-07-2023. [Consulta: 16 gener 2025].
* ↑ Editor-in-Chief, Tom Phillips. «Nintendo demoed Switch 2 to developers at Gamescom» (en anglès), 07-09-2023. [Consulta: 16 gener 2025].
* ↑ «Sources: Nintendo showed Switch 2 demos at Gamescom» (en anglès americà), 07-09-2023. [Consulta: 16 gener 2025].
* ↑ «Nintendo Switch 2: Official announcement promised within next year» (en anglès). , 07-05-2024 [Consulta: 16 gener 2025].
* ↑ Bankhurst, Adam. «Nintendo Switch 2 Will Officially Be Backward-Compatible With Original Switch Games» (en anglès), 06-11-2024. [Consulta: 16 gener 2025].
* ↑ Mochizuki, Takashi; Furukawa, Yuki. «Nintendo's Next Switch Coming This Year With LCD, Omdia Says». Bloomberg News, 25-01-2024. [Consulta: 27 gener 2024].
* ↑ «Rumour: 'Switch 2' Will Reportedly Feature Magnetic Joy-Cons». Nintendo Life, 26-04-2024. [Consulta: 8 maig 2024].
* ↑ Reynolds, Ollie. «Rumour: 'Switch 2' Said To Be Fully Backward Compatible With A Larger, 1080p Screen». Nintendo Life, 29-04-2024. [Consulta: 17 agost 2024].
* ↑ Younker, Scott. «Nintendo finally comments on Switch 2 rumors — says dummy units are not official» (en anglès). Tom's Guide, 11-01-2025.
* ↑ Yin-Poole, Wesley. «‘I Am 100% Sure They Are Really Mad, to the Most Severe Level’ — Ex-Nintendo PR Managers React to Switch 2 Leaks» (en anglès). IGN, 16-01-2025.
* ↑ Valentine, Rebekah. «Nintendo Switch 2 Joy-Con Mouse Theory Is Looking Pretty Good Right About Now». IGN, 16-01-2025.
* ↑ Reporter, Victoria Kennedy News. «It's official: Nintendo Switch 2 revealed after months of waiting» (en anglès), 16-01-2025. [Consulta: 16 gener 2025].
* ↑ Welsh, Oli. «Nintendo Switch 2 revealed, out in 2025» (en anglès americà), 16-01-2025. [Consulta: 16 gener 2025].
* ↑ Bliss, Nathan. «Nintendo Switch 2 announced with backwards compatibility and new Mario Kart» (en anglès), 16-01-2025. [Consulta: 16 gener 2025].
| Precedit per: Nintendo Switch | Nintendo Switch 2 2025 - actualitat | Succeït per: - |